open-index/open-wikipedia-markdown huggingface dataset:
Bottheim stoppested

**Bottheim stoppested** var et stoppested på Raumabanen, åpnet i 1921 og nedlagt i 1990. Bottheim er en grend i Lesja kommune, 8 kilometer nordvest for Dombås. 

## Trafikken på stasjonen
Bottheim var et betjent stoppested med billettsalg og ekspedering av gods fra åpningen og til 1964, da betjeningen ble inndratt. I 1973 ble Bottheim nedgradert til holdeplass med behovsstopp. Fra ruteskiftet i 1988 var det slutt på togstopp og i 1990 ble stoppestedet formelt nedlagt.

Bottheim hadde et gjennomgående lastespor av 50 meters lengde med godsrampe. Det var mulig å sende vognlaster til stoppestedet til ut på 1980-tallet med tillatelse fra stasjonsmesteren på Dombås. 

### Betjening
Bottheim var en "kjerringstasjon" uten stasjonsmester eller personale med sikkerhetsutdanning. De ansatte var ekspeditriser som solgte billetter, ekspederte gods og håndterte postsendinger og pakker. 

* Helma Granerød. f. Kristiansen 1896, ekspeditrise fra 26.3.1921 
* Gusta Kristine Berntsen, f. 1911, ekspeditrise fra 24.10.1957 

## Stasjonsbygningen
Stasjonsbygningen var tegnet av Jernbanens arkitektkontor ved Gudmund Hoel og Bjarne Friis Baastad, og var av "Type for Raumabanen", samme bygningstype som for eksempel Verma, Marstein og Lesjaskog. 

Bygningen ble satt opp mellom 1917 til 1921, krevde  arbeidstimer og kostet  kroner. Kostnadene for hele stasjonsanlegget var  kroner.

Stasjonen hadde to etasjer og kjeller. Den var oppført i laftet tømmer og kledd med liggende trepanel. Gavlene hadde stående vekselpanel. Bygningen hadde skifertekt saltak. Venteromsdøren og gavlvinduene var innrammet av ornamentikk i nyrokokko stil. Utenfor ekspedisjonsrommet var et utbygg mot plattformen med plass for et innvendig stillverk. Godshuset var i en sidefløy til stasjonsbygningen. 

Første etasje inneholdt ekspedisjonskontor, telegrafistkontor og venterom. I andre etasje var det en leilighet med egen inngang fra baksiden. I kjelleren var det lagringsrom for mat og brensel, og et bryggerhus for klesvask. Bygningen fikk innlagt vann og toaletter i 1960. 

I NSBs bygningsregistrering ble Bottheim i 1981 omtalt som "i god stand" og med "middels verneverdi", men det ble bemerket at malingen var slitt, at det var mulig råte i vannbord og at enkelte ruter var knust.

Etter at betjeningen ble inndratt ble ekspedisjonslokalene brukt som hvilerom og lager for baneavdelingen. Stasjonsbygningen ble revet midt på 1980-tallet, mens bygningsdelen med godshuset ble stående og fungerte som venterom og hvilebrakke for baneavdelingen. 

Foruten stasjonsbygningen var det en privétbygning, et brønnhus og en dresinbu på stasjonsområdet.

## Stasjonen etter nedleggelsen
Alle bygninger var revet før 2005, og det meste av stasjonsområdet ble gravd bort da Europavei 136 ble utbedret rundt 2010.

## Referanser




## Litteratur
* 
* 
* 
* 
* 
* 

## Eksterne lenker
* Stasjonene langs Raumabanen på raumabanen.net
* Bottheim i Norsk Jernbaneklubbs stasjonsdatabase
Chama cha Mapinduzi

**Chama cha Mapinduzi** (**CCM**; swahili for *Revolusjonspartiet*) er det regjerende politiske partiet i Tanzania. Partiet blei oppretta 7. februar 1977 under ledelse av Julius Nyerere, ved at fastlandstanzanias største parti, Tanganyika African National Union (TANU) og Zanzibars største parti, Afro-Shirazi Party (ASP), slo seg sammen.

TANU/CCM har dominert tanzaniansk politikk siden Tanganyika blei selvstendig i 1962. Etter at TANU og ASP slo seg sammen har partiet også dominert på Zanzibar, men der har de imidlertid fått mer motstand fra Civic United Front (CUF). CCM var det eneste lovlige partiet fram til juli 1992, da endringer i grunnloven og en rekke andre lover gjorde det tillatt med andre partier enn CCM.

## Valgoppslutning
CCM har vunnet alle valg i Tanzania (både presidentvalg og valg til nasjonalforsamlinga) på nasjonalt nivå og i Zanzibar på sjølstyringsnivå siden flerpartisystemet blei innført: 1995, 2000, 2005, 2010, 2015 og 2020.

I det nasjonale president- og nasjonalforsamlingsvalget i 2005 vant daværende utenriksminister Jakaya Kikwete 80,28 % av stemmene. Av de 232 setene som velges direkte vant CCM 206.

I valgene i 2010 blei Kikwete gjenvalgt med 62,8 % av stemmene, mens CCM vant 186 av de 239 direktevalgte setene i nasjonalforsamlinga.

## Ledere
TANU/CCM har hatt fem ledere gjennom historien, som alle har vært Tanzanias president mens han har vært formann. Den første lederen, fra 1954 til 1990, var Julius Nyerere (president i Tanganyika 1962–1964, president i Tanzania 1964–1985); den andre, fra 1990 til 1996, var Ali Hassan Mwinyi (president i Tanzania 1985–1995); den tredje, fra 1996 til 2006, var Benjamin Mkapa (president i Tanzania 1995–2005); den fjerde, Jakaya Kikwete var president 2005 til 2015 og leder fra 2006; den femte, John Magufuli var formann og president fra 2015 til sin død i 2021.

## Referanser


## Eksterne lenker
*
Rødbølbrua

**Rødbølbrua** er to parallelle motorveibruer på E18 sør i Vestfold. De er 163 meter lange og har til sammen fire kjørefelt. Bruene er platebruer i betong med seks spenn hver.

## Referanser
Game Freak

er en japansk videospillutvikler, som for tiden lager spill eksklusivt til Nintendo. Game Freak er mest kjent for å ha utviklet spillserien *[[Pokémon]]*.

## Spillografi

## Referanser

## Eksterne lenker
*
Liste over Zanzibars presidenter

Dette er ei **liste over [[Zanzibar]]s presidenter**.

## Presidenter

Datoer i *kursiv* indikerer en *[[de facto]]* fortsettelse av embetet.

## Se også
* Liste over Zanzibars visepresidenter
* Liste over Zanzibars regjeringssjefer
* Liste over Tanganyikas statsoverhoder
* Liste over Tanzanias presidenter
* Liste over Tanzanias visepresidenter
Henrik Day Poulsen

**Henrik Day Poulsen** (født 9. oktober 1965) er en dansk forfatter og spesiallege i psykiatri, med fokus på kriminelle med personlighetsforstyrrelser. Poulsen har vært med på å utarbeide over 100 mentalundersøkelser av kriminelle i Danmark.

Han har også utgitt en rekke publikasjoner om psykopater og abnorme lovovertredere. Poulsen var en sterk kritiker av Husby/Sørheim-utredningen under rettssaken mot Anders Behring Breivik. 

## Bibliografi
*
*
*
*
*
*
*
*
*
*
*
*
*

## Referanser
Rakhine (stat)

**Rakhine** (burmesisk: ရခိုင်ပြည်နယ်,  tidligere **Arakan**) er en delstat i Myanmar. Delstaten ligger på vestkysten ved Bengalbukta. Hovedstad er Akyab. 

I nord skilles den sørlige delen av Bangladesh fra delstaten Rakhine i Myanmar av Naf-elven.

Mer enn 200 000 av rohingya-folket har flyktet delstaten, og lever som flyktninger i Bangladesh.  

Distriktene i Rakhine er, sortert etter folketelling i 2014:
* Sittway – 
* Myauk U – 
* Kyaukpyu – 
* Thandwe – 
* Maungtaw – 

## Referanser


## Eksterne lenker
*
Flekksteinbit

**Flekksteinbit** (*Anarchichas minor*) er en fisk i steinbitgruppen. Den blir om lag 180&nbsp;cm og 26&nbsp;kg, og blir kjønnsmoden etter 7–10 år.

I Norge er den utbredt fra Vest-Norge til Svalbard.

## Referanser




## Eksterne lenker
*
Bislett Kebab House

**Bislett Kebab House** er en norsk gatekjøkkenkjede, og selger primært kebab og brus, selv om de også har hamburger og pizza på menyen. Det første utsalgsstedet ble opprettet i Pilestredet i Oslo, i år 1995.

Kjeden eies av de fem Aziz-brødrene Tariq, Nasir, Mudassaer, Mobashir og Moshin, som alle eier en femtedel hver gjennom selskapet Aziz Invest. Selskapet hadde i 2018 en omsetning på 125,8 millioner kroner, og et resultat etter skatt på 20,7 millioner.

## Restauranter
Kjeden har åtte restauranter, alle lokalisert i Osloområdet. Disse er på Bislett, i Pilestredet, på Grünerløkka, Linderud, Sandaker, Carl Berner, Prinsdal, Kalbakken, Lillestrøm og Lørenskog.

## Opptøyene ved åpning av restaurant i Prinsdal
Den 9. mai 2012 åpnet Bislett Kebab House sin 5. restaurant, denne i Prinsdal, og i den forbindelse ønsket de å dele ut gratis kebab fra klokka 17 på ettermiddagen. Tilbudet ble mer populært enn forventet, og rundt 1000 mennesker dukket opp. Det brøt ut slåsskamper mellom noen av de fremmøtte, og kjeden ble i samråd med Politiet enige om å avslutte tilbudet før det hadde begynt. Opptrinnet ble omtalt i både Dagbladet, Verdens Gang og Aftenposten.

## Referanser
Civic United Front

**Civic United Front** (**CUF**; swahili **Chama cha Wananchi**) er et liberalt parti i Tanzania. Sjøl om partiet er et riksdekkende parti kommer det meste av støtten fra øyene Unguja og Pemba i det sjølstyrte området Zanzibar. Partiet er et medlem av Den liberale internasjonale.

## Historie
CUF blei stifta 28. mai 1992 ved sammenslåinga av to bevegelser – KAMAHURU, ei pressgruppe for demokratisering av Zanzibar, og Civic Movement, en menneskerettsorganisasjon basert på fastlandet.

Mange CUF-ledere var tidligere støttespillere for det regjerende partiet Chama cha Mapinduzi (CCM); noen av dem hadde blitt utvist på grunn av uenigheter om partiets og regjeringas politikk. Partiet fikk full anerkjennelse 21. januar 1993.

## Referanser


## Eksterne lenker
*
CUF

**CUF** har flere betydninger:
* Civic United Front, tanzaniansk politisk parti
* Centerpartiets ungdomsförbund, svensk ungdomsparti
* Companhia União Fabril, portugisisk selskap
* IATA-flyplasskoden for Cuneo Levaldigi lufthavn i Italia
Goura

* Gråbrystkrondue
* Kjempekrondue
* Påfuglkrondue

***Goura*** (kronduer) er en slekt i duefamilien som består av fire arter, som fysisk regnes som de største av de nålevende duene.

## Arter
* Gråbrystkrondue, *[[Goura cristata]]*
* Kjempekrondue,  *[[Goura scheepmakeri]]*
* Påfuglkrondue, *[[Goura victoria]]*

## Eksterne lenker
*
Songs for the Deaf

**Songs for the Deaf** er det tredje studioalbumet til det amerikanske rockebandet Queens of the Stone Age. Albumet, som ble utgitt 27. august 2002, inkluderer Foo Fighters-frontfigur Dave Grohl på trommer. Det ble godt mottatt av kritikerne, og i 2009 kåret av Dagbladet til tiårets 13. beste album.

Songs for the Deaf inneholder singlene «First It Giveth», «Go with the Flow» og «No One Knows», hvorav de to siste ble grammy-nominert for «Best Hard Rock Performance» i 2003 og 2004.

## Sporliste
#«You Think I Ain't Worth a Dollar, But I Feel Like a Millionaire» 3:12 (Josh Homme, Mario Lalli)
#«No One Knows» 4:38 (Homme, Mark Lanegan)
#«First It Giveth» 3:18 (Homme, Nick Oliveri)
#«A Song for the Dead» 5:52 (Homme, Lanegan)
#«The Sky Is Fallin'» 6:15 (Homme, Oliveri)
#«Six Shooter» 1:19 (Homme, Oliveri)
#«Hangin' Tree» 3:06 (Homme, Alain Johannes)
#«Go with the Flow» 3:09 (Homme, Oliveri)
#«Gonna Leave You» 2:50 (Homme, Oliveri)
#«Do It Again» 4:04 (Homme, Oliveri)
#«God Is in the Radio» 6:04 (Homme, Oliveri)
#«Another Love Song» 3:16 (Homme, Oliveri)
#«A Song for the Deaf» 6:42 (Homme, Oliveri, Lanegan)
#«Mosquito Song» 5:37 (Homme, Oliveri) (Skjult spor)

## Referanser


## Eksterne lenker
*
Burgunderkrondue

**Burgunderkrondue** (*Goura Scheepmakeri*) er en fugl i Goura-slekten i duefamilien og bor i det sørlige Ny-Guinea. Begge kjønnene har likt utseende, og blir om lag 70 cm lange og 2&nbsp;250 gram tunge.

## Referanser




## Eksterne lenker
*
Gråbrystkrondue

**Gråbrystkrondue** (*Goura cristata*) er en stor blå-grå due, med en stor blå krone over hodet og mørkeblå maskefjær rundt øynene. Begge kjønnene er like, men hannen er ofte større enn hunnen. De blir om lag 70 cm lange og 2&nbsp;100 gram tunge.

## Eksterne lenker
*
Chadema

**Chadema** er et konservativt politisk parti i Tanzania som primært går til valg mot korrupsjon. Navnet er en forkortelse for **Chama cha Demokrasia na Maendeleo**, som er swahili for *Demokrati- og framskrittspartiet*.

## Historie
I valget i 2000 fikk partiet 4 av 269 seter i nasjonalforsamlinga.

I presidentvalget i 2005 kom Chademas presidentkandidat, Freeman Mbowe, på tredjeplass blant fem kandidater med 5,88 % av stemmene. I nasjonalforsamlingsvalget som blei avholdt samme dag fikk partiet fem seter i nasjonalforsamlinga.

I valget i 2010 økte Chadema sin oppslutning betraktelig, og utgjorde for første gang en trussel for det regjerende partiet Chama cha Mapinduzi. Willibrord Slaa, partiets leder, fikk 27,1 % av stemmene i presidentvalget. I nasjonalforsamlingsvalget fikk Chadema 44 seter i nasjonalforsamlinga, og blei dermed det nest største partiet for første gang.

Under en partisamling i Arusha i 2011 angrep politiet partiets tilhengere. To personer blei skutt og drept.

Ved presidentvalget i 2015 fikk partiets kandidat Edward Lowassa 40,0 % av stemmene, mens partiet fikk 70 av de 359 setene i nasjonalforsamlinga.

Ved presidentvalget i 2020 fikk partiets kandidat Salum Mwalimu Juma 13,0 % av stemmene, mens partiet fikk 42 av de 359 setene i nasjonalforsamlinga.

## Referanser
Afro-Shirazi Party

**Afro-Shirazi Party** (**ASP**) var et politisk parti på Zanzibar. Partiet blei til da det hovedsakelig persiske partiet *Shiraz Party* og det hovedsakelig afrikanske partiet *Afro Party* blei slått sammen på Zanzibar. På initiativ fra Abeid Karume blei *Afro-Shirazi Union* starta for å motvirke Zanzibar Nationalist Partys mål om å splitte den afrikanske delen av befolkninga. Unionen førte til grunnleggelsen av ASP, som kjempa mot kolonialisering og sultanen. Grunnlegginga av ASP førte til at araberne mista makta under revolusjonen på Zanzibar i 1964. I 1977 slo ASP seg sammen med Tanganyika African National Union fra fastlandstanzania, og danna Chama cha Mapinduzi (*Revolusjonspartiet*), som fortsatt har makta i Tanzania.

Partiets flagg, som inspirerte Zanzibars flagg, og dermed også Tanzanias flagg, var en trikolor med blått øverst, svart i midten og grønt nederst. I midten, på den svarte randen, sitter ei gul hakke.

## Referanser
Peterbreen

**Peterbreen** er en kort og bred isbre i Dronning Maud Land. Den strømmer i nordøstlig retning på sørvestsiden av Neumayerskarvet i Kirwanveggen og drenerer ut i Jutulstraumen.

Kart over breen ble utarbeidet av norske kartografer basert på undersøkelser og flyfotografering gjennomført under Maudheimekspedisjonen og Den norske antarktisekspedisjonen 1956–60. Breen er navngitt etter Peter Melleby, mekaniker og ansvarlig for sledehundene under Maudheimekspedisjonen.

## Kilder
*
*
Tanganyika African National Union

**Tanganyika African National Union** (**TANU**) var det viktigste politiske partiet under frigjøringskampen i Tanganyikaterritoriet (nå Tanzania). Partiet ble stifta som en fortsettelse av Tanganyika African Association av Julius Nyerere i juli 1954, mens han var lærer ved St. Francis' College. I 1964 fikk partiet navnet Tanganyika National Union.

Da Tanganyika blei et sjølstendig land i 1961 blei partiets leder Nyerere landets president, en rolle han fortsatte i da Tanganyika slo seg sammen med Zanzibar og danna Tanzania. I 1977 blei TANU, som var det største partiet i Tanganyika, slått sammen med Afro-Shirazi Party (ASP), som var det største partiet på Zanzibar, og danna Chama cha Mapinduzi (CCM). CCM er fortsatt det regjerende partiet i Tanzania.

## Referanser
Schyttbreen

**Schyttbreen** er en bred isbre i den nordøstre delen av Maudheimvidda i Dronning Maud Land. Den er om lag 110 kilometer lang og strømmer i nordlig retning mellom Giæverryggen og Ahlmannryggen til Jelbartisen.

Kart over breen ble utarbeidet av norske kartografer basert på undersøkelser og flyfotografering gjennomført under Maudheimekspedisjonen. Breen er navngitt etter Stig Valter Schytt, glasiolog og nestkommanderende på denne ekspedisjonen.

## Kilder
*
*
Capila

* Se systematisk inndeling

***Capila*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore (vingespenn 40-45 millimeter), bredvingede, brune smygere. Oversiden er brun, gjerne med et hvitt skråbånd i forvingen. Undersiden er ofte hvit med brune flekker.

## Utbredelse
Slekten er utbredt i Øst- og Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Capila* Moore, 1866
***************** *[[Capila hainana]]* Crowley, 1900
***************** *[[Capila jayadeva]]* Moore, 1866
***************** *[[Capila lidderdali]]* (Elwes, 1888)
***************** *[[Capila lineata]]* Chou & Gu, 1994
***************** *[[Capila nigrilima]]* Chou & Gu, 1994
***************** *[[Capila omeia]]* (Leech, 1893)
***************** *[[Capila pauripunctana]]* Chou & Gu, 1994
***************** *[[Capila pennicillatum]]* (de Nicéville, 1893)
***************** *[[Capila phanaeus]]* (Hewitson, 1867)
***************** *[[Capila pieridoides]]* (Moore, 1878)
***************** *[[Capila translucida]]* Leech, 1893
***************** *[[Capila zennara]]* (Moore, 1866)

## Kilder
* Brower, A.V.Z. og Warren, A. (2007) *Capila* på Tree of life http://tolweb.org/Capila/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
*
Så skimrande var aldrig havet (sang)

**«Så skimrande var aldrig havet»** er en svensk vise av Evert Taube. Den ble publisert først i 1946 som et dikt i sangboken *Svärmerier* og i 1948 ble den publisert i boken *Ballader i det blå*.

## Referanser


## Kilder
**[[Den svenska sångboken]]*http://libris.kb.se/bib/7149677
*''Evert Taube – Sångboken''
Denys Carnill

**Denys Carnill** (født 11. mars 1926 i Hampstead, død 30. mars 2016) var en britisk landhockeyspiller som deltok i de olympiske leker 1952 i Helsingfors, 1956 i Melbourne og 1960 i Roma.

Carnill vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

## OL-medaljer
*  1952  Helsingfors -  Bronse i landhockey  Storbritannia

## Referanser


## Eksterne lenker
*
Friggfjella

**Friggfjella** er et fjellområde på Spitsbergen, Svalbard. Det ligger de sentrale delene av Dickson Land, mellom Hugindalen i nord, Lyckholmdalen i vest, og Odindalen i øst. Friggfjella har navn etter Frigg, en gudinne i norrøn mytologi. Det høyeste punktet er Gnå, lengst nordøst i Friggfjella, med 977 moh.

## Referanser
ISO 3166-2:MV

**ISO 3166-2:MV** er Maldivenes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Maldivene er det definert koder for to nivåer av underinndelinger:
* 1 hovedstad og 7 provinser
* 20 administrative atoller

Landets hovedstad Malé har spesiell status på linje med provinsene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Maldivene. Andre del er en av følgende:
* tre bokstaver: hovedstad
* to bokstaver: provinser
* to sifre: administrative atoller

## Nåværende koder
### Hovedstad og provinser

### Administrative atoller

## Endringer
Følgende endringer i Maldivenes oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Maldivenes provinser
* Maldivenes administrative atoller

## Eksterne lenker
* Provinces of Maldives, Statoids.com
Turtur

***Turtur*** er en liten slekt av duefamilien og er utbredt i Afrika sør for Sahara. Den består av 5 arter: 
* Sahelalvedue *(Turtur abyssinicus)*
* Blåflekkalvedue *(Turtur afer)*
* Blåhodedue *(Turtur brehmeri)*
* Grønnflekkalvedue *(Turtur chalcospilos)*
* Tamburindue *(Turtur tympanistria)*

## Eksterne lenker
*
Grønnflekkalvedue

***Grønnflekkalvedue*** (*Turtur chalcospilos*) er en tallrik due i Øst-Afrika fra Etiopia til Sør-Afrika. Den finnes også i et belte fra nordre Botswana til nordre Namibia, og i en tynn kystlinje gjennom Angola til Gabon.

## Eksterne lenker
*
Hervé Ladsous

**Hervé Ladsous** (født 1950) er en fransk diplomat og siden 2. september 2011 undergeneralsekretær for FNs fredsbevarende styrker. Han tok over etter Alain Le Roy.

Ladsous er utdannet jurist og lærte kinesisk og malayisk ved Institut national des langues et civilisations orientales i Paris. I 1971 gikk han deretter inn i den franske utenrikstjenesten, der han har arbeidet siden. Han har vært stasjonert i Hongkong, Canberra, Beijing og Genève, og har blant annet tjent som ambassadør i Kina, Indonesia og Øst-Timor, talsperson for Utenriksdepartementet i Asia og Oseania-saker, og permanent representant til Organisasjonen for sikkerhet og samarbeid i Europa (OSSE) i Wien.

## Referanser
Sahelalvedue

**Sahelalvedue** (*Turtur abyssinicus*) er en tallrik due som lever i et belte over Afrika, rett sør for Sahara. Det er en liten due, og blir ikke større enn 20&nbsp;cm.

## Eksterne lenker
*
Vanån

**Vanån** er ei elv i Dalarnas län i Sverige. Den er Västerdalälvens største sideelv, med en lengde på 140&nbsp;km, og et nedbørfelt på 1903&nbsp;km². Den renner sammen med Västerdalälven ved Vansbro. Middelvannføringen er 28 m³/s.

Vanån er mest kjent for svømmestevnet Vansbrosimningen, hvor deltakerne svømmer rundt 2&nbsp;km langs Vanån og 1&nbsp;km langs Västerdalälven.

Den største innsjøen i nedbørfeltet er Venjanssjön. Elva har blitt brukt til tømmerfløting fram til først på 1970-tallet. Det finnes flere mindre vannkraftverk langs elva.

## Referanser


## Eksterne lenker
* Bilder av Vanån fra «Destination Älvdalen»
Holger Seebach

**Holger Seebach** (1922–2011) var en dansk fotballspiller som deltok i de olympiske leker 1948 i London og 1952 i Helsingfors.

Seebach vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de  med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3.

Seebach spilt 17 landskamper i perioden 1947–1953 og scoret 9 mål for det danske landslaget i fotball.

## OL-medaljer
*  1948  London - Bronse i fotball  Danmark

## Referanser


## Eksterne lenker
* 
*  Holger Seebach på Eu-Football.info
*  Holger Seebach på footballzz.com
John Conroy

**John Conroy** (født 27. november 1928 død 9. november 1985) var en britisk landhockeyspiller som deltok i de olympiske leker 1952 i Helsingfors og 1956 i Melbourne.

Conroy vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

## OL-medaljer
*  1952  Helsingfors -  Bronse i landhockey  Storbritannia

## Referanser


## Eksterne lenker
*
Blåflekkalvedue

**Blåflekkalvedue** (*Turtur aferer*) en due i turturslekten. Den er tallrik, og finnes i det meste av Afrika.

## Eksterne lenker
*
Venjanssjön

**Venjanssjön** (også kalt **Vänjan**) er en innsjø som ligger rundt 30 kilometer vest for Mora i Dalarna i Sverige. Innsjøen har et areal på 30&nbsp;km² og ligger 273 meter over havet. Venjanssjön har utløp gjennom Vanån til Västerdalälven.

## Referanser
Tamburindue

**Tamburindue** (*Turtur tympanistria*) er en tallrik due i turturslekten. Den er vidt spredt og bor i skog og annen tykk vegetasjon i Afrika sør for Sahara. Den er en liten due og blir om lag 22&nbsp;cm. Eggene klekkes etter 13 dager, og ungene forlater redet etter to uker.

## Eksterne lenker
*
Blåhodedue

**Blåhodedue** (*Turtur brehmeri*) er en middels stor due, som blir opp til 25&nbsp;cm lang. Den er brun, med grå-blått hode, og grønne flekker på vingene. Begge kjønnene er like. Den lever hovedsakelig i regnskog i midtvestlige Afrika.

Fuglen bygger reder i trær. Redene er laget av greiner, blader og annen vegetasjon. Fuglen spiser hovedsakelig frø, frukt, insekter og små dyr. Hunnen legger ett eller to egg.

## Referanser


## Eksterne lenker
*
Vansbrosimningen

**Vansbrosimningen** eller **Vansbrosimmet** er en årlig konkurranse i langdistansesvømming i åpent vann som foregår i Vansbro kommune i Dalarnas län i Sverige siden 1950. Deltakerne svømmer 3&nbsp;000 meter, herav 2&nbsp;000 meter medstrøms i Vanån og 1&nbsp;000 m i motstrøms i Västerdalälven.

Det første året, i 1950, deltok ti personer, hvorav ni fullførte. Fram til og med 1955 ble det ikke kåret noen vinner, men fra 1956 ble Vansbrosimningen en konkurranse. De første vinnerne var Göran Åberg (Örebro SS) og Elsa By (Falu SS).

I 1972 ble *[[En Svensk Klassiker]]* innført, hvor Vansbrosimningen inngår sammen med Vasaloppet,  Engelbrektsloppet, Lidingöloppet og Vätternrundan. I 2010 var det 6&nbsp;707 startende i hovedløpet i Vansbrosimningen.

## Eksterne lenker
* Vansbrosimningen
Journey 2: The Mysterious Island

***Journey 2: The Mysterious Island*** er en amerikansk sci-fi-eventyrfilm fra 2012. Filmen er en oppfølger til *[[Reisen til jordens indre (film)|Reisen til jordens indre]]* (2008), er regissert av Brad Peyton, og har Dwayne Johnson, Josh Hutcherson, Vanessa Hudgens, Michael Caine og Luis Guzmán i hovedrollene.

Selv om filmen er en oppfølger, er det kun Hutcherson som gjentar rollen sin fra første film. For øvrig er filmen basert på Jules Vernes roman *[[Den hemmelighetsfulle øya]]*, akkurat som den første var basert på en annen Verne-roman, *[[Reisen til Jordens indre]]*.

## Handling
Sean Anderson (Josh Hutcherson) får en kodet beskjed av bestefar Alexander (Michael Caine). Etter at morens nye kjæreste Hank (Dwayne Johnson), som har fortid fra marinen, finner ut hva koden betyr og Sean legger to og to sammen, drar de sammen for å finne den mystiske øya, som er beskrevet i romanene *[[Den hemmelighetsfulle øya]]* av Jules Verne, *[[Gullivers reiser]]* av Jonathan Swift og *[[Skatten på sjørøverøya]]* av Robert Louis Stevenson. Hank tror opprinnelig ikke på at øya eksisterer, men blir med delvis for å blidgjøre Sean, samt at han lover Seans mor Liz (Kristin Davis) å passe på at han ikke kommer til skade.

For å komme seg dit sitter de på med tourguiden og helikopterpiloten Gabato (Luis Guzmán) og hans vakre datter Kailani (Vanessa Hudgens), som Sean øyeblikkelig faller for og som ikke returnerer følelsene hans - iallfall ikke til å begynne med. Begge er i utgangspunktet uvillige til å ta dem med i ut i stormen, men går med på det mot betaling. Reisen er dermed igang, og de finner etterhvert øya, til både Hanks, Kailanis og Gabatos store overraskelse. Det viser seg at én ting er å finne Alexander - en helt annen er å overliste en rekke kjempemonstre som befinner seg på øya, samt at øya står i fare for å oversvømmes innen svært kort tid...

## Rolleliste
* Dwayne Johnson i rollen som Hank Parsons
* Josh Hutcherson i rollen som Sean Anderson
* Vanessa Hudgens i rollen som Kailani
* Michael Caine i rollen som Alexander Anderson
* Luis Guzmán i rollen som Gabato
* Kristin Davis i rollen som Liz Anderson

## Eksterne lenker
* 
*
Sprint-NM på skøyter 1997

**Sprint-NM på skøyter 1997** ble avholdt 8. og 9. februar 1997 på Furumo stadion, Geithus i Modum.Teknisk arrangør var Asker Skøyteklubb.

Mesterskapet ble flyttet fra Asker til Geithus på grunn av isforholdene.

Norgesmestere ble Edel Therese Høiseth, Geithus IL for damene og Roger Strøm, IF Fram for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Generasjon X

**Generasjon X**, også kalt **post boomers** og **slacker-generasjonen**, er en betegnelse som blir brukt om generasjonen født fra midten av 1960-tallet og frem til ca 1980. Slutten av andre verdenskrig og etterkrigstiden førte til en massiv økning i fødselsrate blant den vestlige befolkningen.

I Norge var tallet på fødte i 1946 hele 70&nbsp;727 barn, det høyeste noensinne. I skyggen av den framfødde «baby boom»-generasjonen oppstod dens lenge navnløse etterfølgere, internasjonalt etter hvert kalt generasjon X.

På norsk brukes begrepet av noen ironigenerasjonen om generasjonen med fødselsår på tidlig 1970-tallet og frem til 1980, og dette uttrykket overlapper dermed sterkt med generasjon X, men er ikke helt identisk. Den etterfølgende generasjonen, med fødselsår fra rundt 1980 og frem til 1995, er kjent som millenniumsgenerasjonen.

## Opphav

Selv om mange viser til Douglas Couplands bok *Generation X* fra 1991 som stedet hvor begrepet kom fra, ble det først brukt på tidlig 1950-tall av journalisten Robert Capa i forbindelse med et fotoessay han selv hadde laget. Det skulle representere generasjon X, den generasjonen som ble igjen etter Andre verdenskrig, uten identitet og med en udefinert fremtid. Begrepet ble senere brukt på 60- og 70-tallet om den unge og hvite britiske arbeiderklasseungdommens subkulturer; deres musikk, klesstil, osv. Paul Fussell definerte X-en som et slags antistatus-tegn som symboliserte det motsatte av hva de tidligere generasjonene hadde stått for.

## Kjennetegn
Generasjon X plasserer seg mellom «Baby boom»-generasjonen og generasjon Y. Det er vanskelig å definere helt klart hva som skiller generasjon X fra de to andre generasjonene, fordi den er mer en overgang fra «baby boom»-generasjonen til generasjon Y. Mens «baby boom»-generasjonen fulgte i foreldrenes fotspor, tar generasjon Y i bruk den nye teknologien etter hvert som den blir utviklet. 
I januar 2010 hadde Pew Research Center i USA en spørreundersøkelse hvor de spurte de deltakende fra generasjon Y (1981–1996), generasjon X (1965–1980), «baby boom»-generasjonen (1946–1964) og den stille generasjonen (1928–1945) om hva de mente gjorde deres generasjon unik. Slik ble resultatene:

## Referanser
Iron Man 3

***Iron Man 3*** er et amerikansk actioneventyr og superheltfilm fra 2013. Filmen er regissert av Shane Black, og har Robert Downey jr., Gwyneth Paltrow, Don Cheadle, Ben Kingsley, Guy Pearce og Rebecca Hall i hovedrollene.

Filmen er en oppfølger til  *[[Iron Man (film)|Iron Man]]* (2008) og *[[Iron Man 2]]* (2010). 

Iron Man var også en av superheltene som var med i *[[The Avengers]]* (2012). 

## Handling
Tony Stark (Robert Downey jr.) står overfor en mektig fiende, The Mandarin (Ben Kingsley), når han legger ut på et oppdrag for å finne de ansvarlige for å ødelegge hans private verden. Underveis oppdager han svaret på spørsmålet som har i all hemmelighet hjemsøkt ham: "Gjør mannen drakten eller gjør drakten mannen?"

## Rolleliste
* Robert Downey jr. i rollen som Tony Stark / Iron Man
* Gwyneth Paltrow i rollen som Pepper Potts
* Don Cheadle i rollen som James Rhodes / War Machine
* Guy Pearce i rollen som Aldrich Killian
* Rebecca Hall i rollen som Maya Hansen
* Jon Favreau i rollen som Happy Hogan
* Ben Kingsley i rollen som The Mandarin
* James Badge Dale i rollen som Eric Savin
* Stephanie Szostak i rollen som Ellen Brandt
* Paul Bettany i rollen som Jarvis (stemme)
* William Sadler i rollen som President Ellis
* Dale Dickey i rollen som Mrs. Davis
* Ty Simpkins i rollen som Harley Keener
* Miguel Ferrer i rollen som Vice President Rodriguez
* Xueqi Wang i rollen som Doctor Wu
* Shaun Toub i rollen som Ho Yinsen
* Ashley Hamilton i rollen som Jack Taggert
* Tom Virtue i rollen som Thomas Richards
* Yvonne Zima i rollen som Miss Elk Ridge
* Stan Lee i rollen som Pageant Judge (cameo)
* Bingbing Fan i rollen som Dr. Wu's Wife (ukredittert)

## Eksterne lenker
* 
*
ISO 3166-2:UG

**ISO 3166-2:UG** er Ugandas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

For Uganda er det definert koder for to nivåer av underinndelinger:
* 4 geografiske regioner
* 80 distrikter

Per 2010 er Uganda delt inn i 111 distrikter og 1 byråd (hovedstaden Kampala), men de nyetablerte distriktene og byrådet er ennå ikke med på lista.

Hver kode består av to deler, atskilt av en bindestrek. Første del er , ISO 3166-1 alfa-2-koden for Uganda. Andre del er en av følgende:
* én bokstav: geografiske regioner
* tre sifre: distrikter

For distriktene indikerer første siffer hvilken region distriktet ligger i:
* : Central
* : Eastern
* : Northern
* : Western

## Nåværende koder
### Geografiske regioner

### Distrikter

## Endringer
Følgende endringer i Ugandas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder endra i Nyhetsbrev I-5

## Se også
* Ugandas distrikter

## Eksterne lenker
* Districts of Uganda, Statoids.com
Caloenas

* Mankedue
* *[[Caloenas canacorum]]* †
* *[[Caloenas maculata]]* †

***Caloenas*** er en slekt av duer. Den eneste levende arten er mankedue (*C. nicobarica*).

En eller to av de utdødde artene er kjent: *Caloenas canacorum* var en stor art fra Ny-Caledonia og Tonga. Den er kun kjent gjennom underfosiliserte eksemplarer, og ble trolig jaktet til utryddelse av tidlige bosettere. *Caloenas maculata*, en annen utdødd art, ligner litt på mankeduen på grunn av sine nakkefjær. Ornitologer plasserer den i denne slekta, men det er ikke fullstendig enighet. Eneste eksemplar av fuglen er å finne i Liverpool Museum.

## Arter
* Mankedue, *Caloenas nicobarica*
* *[[Caloenas canacorum]]* † Balouet & Olson, 1989
* *[[Caloenas maculata]]* †

## Kilder
* 

## Eksterne lenker
* 
* Norsk Ornitologisk Forening: Caloenas. Hentet ut 7. juli 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Hentet ut 7. juli 2013.
Silvestre Varela

**Silvestre Manuel Gonçalves Varela** (født 2. februar 1985) er en portugisisk fotballspiller som spiller for Porto B. Han spiller også for det portugisiske fotballandslaget.

## Klubbfotball
Valera er et produkt av Sportings ungdomsakademi, og har tilbrakt store deler av sin karriere i klubben. Han slet med spilletid, og var i flere år på lån til Casa Pia AC, Vitória Futebol Clube og Recreativo de Huelva. Etter et skuffende låneopphold valgte derfor Sporting å gi opp spilleren.

I 2008 signerte han for CF Estrela da Amadora. Til tross for at klubben rykket ned det påfølgende året, hadde Valera en meget god sesong. I det neste overgangsvinduet gikk han gratis til FC Porto.

I Porto spilte han en god første sesong, men fikk lite spilletid i 2011/2012-sesongen etter at Vítor Pereira ble ny trener i klubben.

Den 24. august 2014 ble han lånt ut til West Bromwich Albion FC ut 2014/2015-sesongen.

## Landslagsspill
Valera fikk sin landslagsdebut i 2010 mot Kina Han scoret sitt første mål 26. mars 2011 i en privatlandskamp mot Chile.

I 2012 ble han valgt til 23-mannstroppen som skulle representere Portugal under EM i fotball 2012. Han kom på som innbytter i kampene mot Tyskland og Danmark, hvor han i sistnevnte scoret det avgjørende 3–2-målet i Portugals favør.

## Meritter
;Porto
* Europaligaen: 2010/2011
* Portugisisk Liga: 2010/2011, 2011/2012
* Portugisisk Cup: 2009/2010, 2010/2011
* Portugisisk Supercup: 2009, 2010, 2011
* UEFA Super Cup: Tapende finalist 2011

## Referanser


## Eksterne lenker
*
Quequeña (distrikt)

**Quequeña** er et distrikt i provinsen Arequipa i regionen Arequipa i Peru. Distriktets nasjonale statistikkode er 040115 og hovedstaden er Quequeña.

## Landsbyer i distriktet Quequeña

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Quequeña
ISO 3166-2:RS

**ISO 3166-2:RS** er Serbias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Serbia er det definert koder for to nivåer av underinndelinger:
* to autonome provinser (Kosovo og Metohija og Vojvodina)
* 1 by og 29 distrikter

Hver kode består av to deler, atskilt av en bindestrek. Første del er , ISO 3166-1 alfa-2-koden for Serbia. Andre del er en av følgende:
* to bokstaver: autonome provinser
* to sifre: by og distrikter

Sifrene for byen og distriktene er fordelt slik:
* : by
* –: distrikter i den autonome provinsen Vojvodina
* –: distrikter i Sentral-Serbia
* –: distrikter i Kosovo og Metohija

Før Serbia og Montenegro blei oppløst i 2006 var Serbia tildelt koden  under Serbia og Montenegros oppslag i ISO 3166-2.

## Nåværende koder
### Autonome provinser

### By og distrikter

## Endringer
Følgende endringer i Eritreas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Serbias distrikter

## Eksterne lenker
* Districts of Serbia, Statoids.com
Alectroenas

* Blodhaleblådue
* Brilleblådue
* Seychellblådue
* Vorteblådue

***Alectroenas*** er en slekt fugler i duefamilien. 

Den inneholder følgende arter:
* Blodhaleblådue, *Alectroenas madagascariensis*
* Vorteblådue, *Alectroenas nitidissima* †
* Seychellblådue, *Alectroenas pulcherrima*
* Brilleblådue, *Alectroenas sganzini*

Den utdødde *Alectroenas rodericana* er ofte plassert i denne slekten, men det er feilaktig. I virkeligheten hører den trolig til en ubeskrevet slekt, etter som brystbeinet har en veldig forskjellig fasong fra andre *Alectroenas* eller *Columba*, og faktisk fra enhver levende slekt av duer. Den likner mest på *[[Gallicolumba]]*.

## Eksterne lenker
* 
* Blå duer ved African Bird Club
* Norsk Ornitologisk Forening: Alectroenas. Besøkt 6. juli 2013.
* 
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 6. juli 2013.
Nandayure

**Nandayure** er en kanton i provinsen Guanacaste i Costa Rica. Kantonen hadde 11&nbsp;121 innbyggere i 2011. Arealet er på 565,59 km². Kantonens administrasjonssentrum er Carmona.

Kantonen utgjør den sentrale delen av Nicoyahalvøya, og har kystlinje både mot Nicoyagolfen i øst og det åpne Stillehavet i vest.

## Distrikter
Nandayure er delt inn i seks distrikter:
*Carmona
*Santa Rita
*Zapotal
*San Pablo
*Porvenir
*Bejuco

## Referanser


## Eksterne lenker
*
Santa Cruz (costaricansk kanton)

**Santa Cruz** er en kanton i provinsen Guanacaste i Costa Rica. Kantonen hadde 55&nbsp;104 innbyggere i 2011, og arealet er på 1312,27 km². Kantonens administrasjonssentrum er byen Santa Cruz.

Kantonen ligger vest på Nicoyahalvøya, og har kystlinje langs Stillehavet. Den har ei rekke strender, blant annet Conchal, Tamarindo, Junquillal og Ostional.

## Distrikter
Kantonen Santa Cruz er delt inn i ni distrikter:
*Santa Cruz
*Bolsón
*Veintisiete de Abril
*Tempate
*Cartagena
*Cuajiniquil
*Diriá
*Cabo Velas
*Tamarindo

## Bilder

Santacruz.parco.jpg|Parken i sentrum av byen Santa Cruz
Costa Rica Playa Tamarindo and Grande 2007 aerial photograph tamarindowiki.JPG|Tamarindo


## Referanser


## Eksterne lenker
* Kart over kantonen Santa Cruz
Tilarán (kanton)

**Tilarán** er en kanton i provinsen Guanacaste i Costa Rica. Kantonen hadde 19&nbsp;640 innbyggere i 2011, og arealet er på 638,39 km². Kantonens administrasjonssentrum er byen Tilarán.

Kantonen befinner seg i det fjellrike helt øst i provinsen Guanacaste. Kantonens nordlige grense er fjellkjeden Cordillera de Guanacaste, mens den sørlige delen av kantonen utgjør en del av Cordillera de Tilarán. Størsteparten av Arenalsjøen ligger i Tilarán.

## Distrikter
Kantonen Tilarán er delt inn i seks distrikter:
* Tilarán
* Quebrada Grande
* Tronadora
* Santa Rosa
* Líbano
* Tierras Morenas
* Arenal

## Referanser


## Eksterne lenker
*
Eagris

* Se systematisk inndeling

***Eagris*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore (vingespenn ca. 35 millimeter), forholdsvis slanke og bredvingede, brune smygere. Vingene har mer eller mindre omfattende, hvite flekker eller felter.

## Levevis
Larvene lever på mange ulike slags busker.

## Utbredelse
Slekten er utbredt over det meste av Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Eagris* Guenée, 1863
***************** *[[Eagris decastigma]]* Mabille, 1891
***************** *[[Eagris denuba]]* (Plötz, 1879)
***************** *[[Eagris hereus]]* (Druce, 1875)
***************** *[[Eagris lucetia]]* (Hewitson, 1875)
***************** *[[Eagris multiplagata]]* Bivar de Sousa & Mendes, 2007
***************** *[[Eagris nottoana]]* (Wallengren, 1857)
***************** *[[Eagris sabadius]]* (Gray, 1832)
***************** *[[Eagris subalbida]]* (Holland, 1893)
***************** *[[Eagris tetrastigma]]* (Mabille, 1891)
***************** *[[Eagris tigris]]* Evans, 1937

## Kilder
* Sousa de A. Bivar & L.F. Mendes (2007) On the genus *Eagris* Guenée, 1863 in Angola (Lepidoptera: Hesperiidae). *Shilap Revista de Lepidopterologia* **35 (139)**: 311-316. Fulltekst: http://redalyc.uaemex.mx/redalyc/pdf/455/45513906.pdf.
* Brower, A.V.Z. og Warren, A. (2007) *Eagris* på Tree of life http://tolweb.org/Eagris/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
*
Earth Platinum

***Earth Platinum***, publisert av Millennium House i 2012, er verdens største atlas på 1.8 m x 1.4 m. Ifølge Guinness World Records overgår atlaset det kjente *[[Klencke Atlas]]* i British Library, som har hatt rekorden som verdens største atlas siden 1660.

## Earth Platinum atlaset
*Earth Platinum* veier 150&nbsp;kg og har 128 sider, og hver enkelt side så stor at det ofte trengs to hender eller flere personer for å bla i boken. På side 4-5 i atlaset er Norge representert med et oversiktsbilde av Ålesund tatt av John Myrstad. Bildet representerer Norge og oppløsningen er på en gigapiksel. Atlaset er publisert i Australia med hjelp fra 88 kartografer fra hele verden. Boken er en blanding av gigapiksel-fotografi og kart. Blant kartene finer en store ortografiske kart over hvert kontinent, kart over havene, og svært detaljerte regionale kart. Atlaset er trykket i Italia og innbundet for hånd i Hongkong.

## Guinness World Records
Chris Sheedy fra Guinness World Records Australia/New Zealand sier at de er beæret av å bevitne produksjonen av hva han tror blir verdens største atlas. Den vil representere bruddet på en rekord som har stått siden 1660, og i denne æraen av digitalt innhold vil den gi et unikt, verdifullt og uforglemmelig perspektiv av verdenen vi bor i.

## Se også
* Klencke Atlas
* Largest photographs in the world
* The XYZ Digital Map Company
* Gordon Cheers

## Referanser


## Eksterne lenker
* Millennium House Official Site
* World's Largest Atlas Article
* Giant Altas Kiwi Connection Video
* Atlas Offers Giant Window On The World
* 'World's Biggest Book' Launched At Fair
* Biggest Book Revealed
Gerosis

* Se systematisk inndeling

***Gerosis*** er en gruppe (slekt) av sommerfugler som tilhører familien smygere (Hesperiidae). 
## Utseende
Middelsstore, bredvingede smygere som gjerne sitter med vingene flatt spredte. Vingene er lyst brunlige med et hvitt felt ved roten, forvingen har noen halvt gjennomsiktige "vinduer" i den ytre delen. Vingene har også noen runde, mørke flekker.

## Utbredelse
Slekten er utbredt i Sørøst-Asia, fra India i vest til Sulawesi i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Gerosis* Mabille, 1903
***************** *[[Gerosis bhagava]]* (Moore, 1866)
***************** *[[Gerosis celebica]]* (C. & R. Felder, 1867)
***************** *[[Gerosis corona]]* (Semper, 1892)
***************** *[[Gerosis limax]]* (Plötz, 1884)
***************** *[[Gerosis phisara]]* (Moore, 1884)
***************** *[[Gerosis sinica]]* (C. & R. Felder, 1862)
***************** *[[Gerosis tristis]]* (Eliot, 1959)
***************** *[[Gerosis yuani]]* Huang, 2003

## Kilder

* Brower, A.V.Z. og Warren, A. (2007) *Gerosis* på Tree of life http://tolweb.org/Gerosis/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
*
Sachaca (distrikt)

**Sachaca** er et distrikt i provinsen Arequipa i regionen Arequipa i Peru. Distriktets nasjonale statistikkode er 040117 og hovedstaden er Sachaca.

## Landsbyer i distriktet Sachaca

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Sachaca
La Cruz (kanton)

**La Cruz** er en kanton i provinsen Guanacaste i Costa Rica. Den hadde 19&nbsp;181 innbyggere i 2011. Kantonens areal er på 1383,90 km². Administrasjonssenteret er byen La Cruz.

La Cruz er Costa Ricas nordligste kanton, og den grenser til Nicaragua i nord. Den har kystlinje langs Stillehavet som strekker seg fra den nicaraguanske grensa til Bahía Nancite.

Santa Rosa nasjonalpark ligger i La Cruz. Det samme gjør strender som Junquillal, Cuajinaquil og Bahía Salinas.

## Distrikter
Kantonen La Cruz er delt inn i fire distrikter:
*La Cruz
*Santa Cruz
*La Garita
*Santa Elena

## Referanser
Glopeken

**Glopeken** er en isbre i Orvinfjella i Dronning Maud Land. Den er om lag 40 kilometer lang og strømmer på østsiden av Conradfjella. Fem små nunataker ved navn Sandhøkalvane stikker opp av breen.

Kartlegging av området ble utført av norske kartografer basert på undersøkelser og flyfotografering gjennomført under Den norske antarktisekspedisjonen 1956–60.

## Referanser




## Eksterne lenker
*
Campo (Corse-du-Sud)

**Campo** er en kommune i Corse-du-Sud på Korsika. Kommunen er en av de minst befolkede områdene på Korsika med kun 77 innbyggere. Næringslivet er basert på landbruk med gårdsdrift. Kommunen ligger i de midtlige delene av Korsika, ikke så langt fra Corte.

## Referanser


## Eksterne lenker
*
Tristram Stuart

**Tristram Stuart** (født 1977) er en britisk aktivist og forfatter, som i 2011 ble tildelt Sofieprisen for sin innsats mot kasting av mat.

Stuart ble født i 1978. Han gikk ut fra Cambridge University i 1999, og siden har han som forfatter og frilansskribent arbeidet med sosiale og miljømessige konsekvenser knyttet til mat. I 2007 ga han ut boka *The Bloodless Revolution: A Cultural History of [[vegetarianisme|Vegetarianism]] from 1600 to Modern Times* og i 2009 boka *Waste: Uncovering the Global Food Scandal*.

Stuart er proponent for en form for aktivisme kalt friganisme, som går ut på å bruke mat som ellers ville blitt kastet. I desember 2009 tok Stuart initiativ til en gigantisk gratislunsj, «Feeding the 5000» på Trafalgar Square, hvor det ble servert slik mat til 5000 mennesker for å sette lys på hvor mye mat som kastes. Arrangementet har siden blitt gjentatt.

## Bibliografi
* (2007): *The Bloodless Revolution: A Cultural History of Vegetarianism From 1600 to Modern Times* 
* (2009): *Waste: Uncovering the Global Food Scandal*

## Referanser


## Eksterne lenker
* 
* Feeding the 5000 campaign